ΣΥΝΕΝΩΣΗ ΚΕΔ-ΑΔΗΣΟΚ 


Λευκωσία, 19/11/1996 (ΚΥΠΕ) -- Οταν θα έρθει η ώρα των προεδρικών εκλογών του 1998 οι 
Ενωμένοι Δημοκράτες (ΕΔ) θα ενδιαφερθούν και µάλιστα θα διεκδικήσουν ρόλο πολύ έντονο, 
γιατί ο Πρόεδρος των ΕΔ Γιώργος Βασιλείου είχε µια πολύ πετυχημένη προεδρική θητεία από 
το 1988 μέχριτο 1993. 


Αυτό διακήρυξε σήµερα, στην παρουσία του κ. Βασιλείου, ο Μιχάλης Παπαπέτρου, κατά τη 
διάρκεια διάσκεψης Τύπου κατά την οποία ανακοινώθηκε επίσηµα η συνένωση ΚΕΔ-ΑΔΗΣΟΚ 
Και η δηµιουργία του νέου πολιτικού σχήµατος υπό την επωνυμία Ενωμένοι Δημοκράτες. 


Όπως είπε ο κ. Παπαπέτρου, απαντώντας σε σχετική ερώτηση, "δε θα πρέπει να συμπεράνει 
κανείς ως δεδοµένη την υποψηφιότητα Βασιλείου, αλλά δε θα πρέπει να αποκλείσει 
οτιδήποτε." 


Για τη στάση του νέου κόµµατος στις δημοτικές εκλογές, ανέφεραν ότι σχετική απόφαση θα 
πάρουν µέσα στην ερχόμενη εβδομάδα οι επαρχιακές επιτροπές. Στην εισηγητική του ομιλία, 
Ο κ. Βασιλείου χαρακτήρισε τη συνένωση του ΚΕΔ και του ΑΔΗΣΟΚ "τολμηρή και σωστή 
απόφαση", ενώ ο κ. Παπαπέτρου τόνισε ότι το νέο σχήµα, µε νέο πολιτικὀ ύφος και υψηλό 


! 


ήθος, θα "τολμήσει να Κάνει τομές και να ανοίξει τα αποστήµατα της πολιτικής ζωής του 


τόπου." 


"Μόνο τυφλοί δεν μπορούν να δουν ότι ο τρόπος λειτουργίας των κομμάτων είναι χώρος 
παραγωγής και αναπαραγωγής ρουσφετολογίας", σηµείωσε χαρακτηριστικά ο Αντιπρόεδρος 
των Ενωμένων Δημοκρατών. 


"Θα είµαστε πολέμιοι', πρόσθεσε, "σε αυτές τις πρακτικές για την αποκατάσταση της 
πραγματικής δημοκρατίας, της αξιοκρατίας και της χρηστής διοίκησης". 


Για τον ιδεολογικό χώρο που θα καλύπτουν οι ΕΔ, ανέφεραν ότι είναι είναι ο ευρύτερος χώρος 
του κέντρου, από τις παρυφές της ανανεωτικής αριστεράς, µέχρι τις παρυφές της δεξιάς, 
επισημαίνοντας ωστόσο, ότι σήµερα οι ιδεολογικοί διαχωρισμµοί είναι ξεπερασμένοι. "Θέσαμε 
ένα υγιές πλαίσιο το οποίο µας δίνει την ευχέρεια", είπε ο κ. Παπαπέτρου, "να αγωνιστούµε 
για υλοποίηση κοινών πολιτικών επιδιώξεων"'. 


Τόσο ο κ. Παπαπέτρου όσο και ο κ. Βασιλείου απέρριψαν κατηγορηματικά ότι το ΚΕΔ 
αφομείωσε το ΑΔΗΣΟΚ. Πρόκειται για συνένωση δυνάµεων και για μετεξέλιξη των δυο 
κομμάτων, υπογράμμισε ο πρώην Πρόεδρος του ΑΔΗΣΟΚ, για να εκφραστούν πολιτικά µέσα 
απὀ τους ΕΔ. Αποφασίσαμε να προχωρίσουµε στη συνένωση ΚΕΔ-ΑΔΗΣΟΚ και σε 
περιορισμένη εκλογική διαδικασία για την ανάδειξη της ηγεσίας του νέου κόμματος, ανέφερε 


ο κ. Βασιλείου, µέχρι το Συνέδριο των Ελευθέρων Δημοκρατών που θα γίνει αµέσως µετά τις 
προεδρικές εκλογές, το 1998. 


Στο μεταξύ, πρόσθεσε, στο συνενωτικό συνέδριο, που θα διεξαχθεί την 1η Δεκεμβρίου, θα 
εκλεγούν ο Πρόεδρος, ο Α' και ο Β' Αντιπρόεδρος, ο Γενικός Γραμματέας και ο Κεντρικός 
Οργανωτικός. 


Όλα τα µέλη του Παγκυπρίου Συµβουλίου του ΚΕΔ Και του Ανωτάτου Συµβουλίου του 
ΑΔΗΣΟΚ, θα αποτελέσουν το νέο Παγκύπριο Συμβούλιο των ΕΔ, ενώ το νέο Πολιτικό Γραφείο 
θα αποτελούν όλα τα µέλη του πρώην Πολιτικού Συµβουλίου του ΚΕΔ και της πρώην Πολιτικής 
Επιτροπής του ΑΔΗΣΟΚ. 

